_:n28dfc16a2d6041ac83918ce6a44260f6xb0
<http://schema.org/articleBody>
" नई दिल्ली. मेजबान ऑस्ट्रेलिया ने टीम इंडिया के खिलाफ वनडे सीरीज में 2-0 की अजेय बढ़त हासिल कर ली है लेकिन इस दौरान उसे एक बड़ा झटका लगा है. दूसरे मैच में ओपनर डेविड वॉर्नर फील्डिंग के दौरान चोटिल हो गए. इसके साथ ही वो तीसरे वनडे और टी20 सीरीज से भी बाहर हो गए हैं. हालांकि उनकी जगह ऑस्ट्रेलियाई टीम ने एक और धुआंधार बल्लेबाज को टीम में शामिल किया है. (फोटो क्रेडिट: cricketcomau Twitter)\r\n\r\n 4 दिसंबर से कैनबरा में शुरू होने वाली टी20 सीरीज के लिए डार्सी शॉर्ट को ऑस्ट्रेलियाई टीम में जगह मिली है. बाएं हाथ के डार्सी शॉर्ट अपनी आक्रामक बल्लेबाजी के लिए जाने जाते हैं. शॉर्ट ने ऑस्ट्रेलिया के लिए 20 टी20 मैचों में 32.88 की औसत से 598 रन बनाए हैं. (साभार-इंस्टाग्राम डार्सी शॉर्ट)\r\n\r\n बता दें डार्सी शॉर्ट ने साल 2018 में अपनी तूफानी पारी से ऑस्ट्रेलिया के सभी रिकॉर्ड तोड़ डाले थे. उन्होंने वेस्टर्न वॉरियर्स की ओर से खेलते हुए क्वींसलैंड के खिलाफ महज 148 गेंदों में 257 रनों की पारी खेली थी. अपनी पारी में शॉर्ट ने 24 छक्के लगाए थे. ऑस्ट्रेलियाई लिस्ट ए क्रिकेट इतिहास में ये सबसे बड़ी पारी है.\r\n\r\n भारत और ऑस्ट्रेलिया के बीच टी20 सीरीज का पहला मैच कैनबरा में 4 दिसंबर को होगा. दूसरा और तीसरा टी20 6 और 8 दिसंबर को सिडनी क्रिकेट ग्राउंड में खेले जाएंगे."
<https://hindi.news18.com/photogallery/sports/cricket-darcy-short-named-in-australia-t20-team-vs-india-replace-david-warner-3358727.html>